OpenLLM-France/wikimedia huggingface dataset:
# Patufeta

Patufeta, Ditona, Thumbelina o Polzeta (en traducció per analogia amb el conte del Polzet) és un conte de Hans Christian Andersen publicat el 1835 amb el títol de Tommelise.

## Argument

Una dona desitjava tenir un fill més que res en el món i pacta amb una bruixa. Quan finalment ho aconsegueix, dona a llum una nena no més gran que el seu polze, a qui anomena Tommelise (Polzeta). Mentre dorm en una closca de nou, és raptada per un gripau, que la vol com a esposa del seu fill. Ella escapa horroritzada i busca refugi entre diversos animals, però tots ells acaben per voler fer-la casar amb un dels seus, captivats per la seva bellesa. Troba una oreneta malferida i passen juntes l'hivern, fins que l'ocell recobra la salut. Finalment troba un príncep de la seva mida, que és un esperit de les flors i fill de les fades, i s'hi pot casar i viure feliç.

## Anàlisi

El conte és la constant fugida de la núvia fins que troba el marit adequat, un tema recurrent en literatura (sovint amb tints paròdics) o el cinema, com Runaway Bride de Julia Roberts. Els pretendents triats són lletjos, com passa en històries com La bella i la bèstia (tot i que en aquesta història sí que acaben junts per tenir bellesa interior), els encanteris de nobles en granotes i gripaus propis dels contes de fades o el mite de Persèfone. L'origen màgic explica el final, amb un ésser meravellós i també recorda que els desitjos poden tornar-se en contra (la mare perd la seva filla que és massa petita per pactar amb la bruixa, com succeeix a altres històries de genis o animals encantats).
La persona diferent que pateix i troba la felicitat a la primavera adoptant la seva autèntica natura (en aquest cas trobant la seva parella i felicitat) és un esquema que apareix a un altre conte d'Andersen, L'aneguet lleig. La figura de l'oreneta apareixerà també en altres històries de l'autor.
El final feliç amb un matrimoni reial és freqüent als contes, tant en la versió que la dona es casa amb un príncep com aquí o a La Ventafocs o a la inversa, un home del poble aconsegueix casar-se amb la princesa, com a El gat amb botes. Igualment el motiu del petit que venç el gran o que ha de viure en un món massa gran, apareix a diversos contes, com prova la presència dels gegants o el conte Polzet. Aquesta mida petita està destinada als nens, públic essencials de les històries, però també és un símbol de com la classe baixa ha de sobreviure en un món de grans (poderosos).

## Referències

* ↑ Maria Tatar, Classic Fairy Tales, 2008
* ↑ Wullschlager, Jackie (2002). Hans Christian Andersen: The Life of a Storyteller. Chicago, IL: The University of Chicago Press.
* ↑ http://www.surlalunefairytales.com/thumbelina/other.html Arxivat 2009-09-23 a Wayback Machine.

## Enllaços externs

* Text del conte en català
# Peter Ryom

Peter Ryom (nascut el 31 de maig de 1937 a Copenhaguen ) és un musicòleg danès conegut internacionalment per ser l'autor del Ryom-Verzeichnis, el catàleg estàndard de les obres d'Antonio Vivaldi.

## Bibliografia parcial

* Ryom, Peter. Antonio Vivaldi. Table de concordances des œuvres (RV). Kopenhagen: Engstrøm & Sødring, 1973, p. 92 p. illus. 24 cm. ISBN 87-87091-00-3.
* Ryom, Peter. Verzeichnis der Werke Antonio Vivaldis (RV). Kleine Ausgabe. Kopenhagen/Leipzig: Engstrøm & Sødring/Deutscher Verlag für Musik, 1974. OCLC: 63852775. OCLC 63852775.
* Ryom, Peter. Verzeichnis der Werke Antonio Vivaldis (RV). Leipzig: Deutscher Verlag f. Musik, VEB, 1974. OCLC: 3671203. OCLC 3671203.
* Ryom, Peter. Les manuscrits de Vivaldi. Kopenhagen: Antonio Vivaldi Archives, 1977. ISBN 87-87677-00-8. OCLC 3822958.
* Ryom, Peter. Répertoire des œuvres d'Antonio Vivaldi : les compositions instrumentales. Kopenhagen: Engstrøm & Sødring, 1986. ISBN 87-87091-19-4. OCLC 14989175.

## Referències

* Kennedy, Michael. The Concise Oxford Dictionary of Music, Fourth Edition. Oxford and New York: Oxford University Press, 2004, p. 627. ISBN 0-19-860884-5.
# Subdivisions de Buganda

Buganda estava dividida en 20 districtes anomenats "comtats". D'aquestos, dos foren transferits a Bunyoro després d'un referèndum el 1964. Els 20 comtats són:
* Buddu, capital Masaka (governada per un Ppookino)
* Bugangazzi, capital Kakumiro (governada per un Kiyimba
* Bugerere, capital Ntenjeru (governada per un Mugerere)
* Bulemeezi, capital Ggaga (governada per un Kangaawo)
* Buruli, capital Nakasongola (governada per un Kimbugwe)
* Busiro, capital Ssentema (governada per un Ssebwana)
* Busujju, capital Mwera (governada per un Kasujju)
* Butambala, capital Kaabasanda (governada per un Katambala)
* Buvuma, capital Maggyo (governada per un Mbuubi)
* Buyaga, capital Kibaale (governada per un Kyambalango)
* Buweekula, capital Kiryannongo (governada per un Luwekula)
* Ggomba, capital Kanoni (governada per un Kitunzi)
* Kabula, capital Kabula (governada per un Luwama)
* Kkooki, capital Rakai (governada per un Kaamuswaga)
* Kyaddondo, capital Kasangati (governada per un Kaggo), comtat on es troba Kampala.
* Kyaggwe, capital Mukono (governada per un Ssekiboobo)
* Mawogola, capital Ssembabule (governada per un Muteesa)
* Mawokota, capital Butoolo (governada per un Kayima)
* Ssese, capital Kalangala (governada per un Kweba)
* Ssingo, capital Mitiyana (governada per un Mukwenda)

## Nota

* 1 2 de 1896 a 1964
# Tetsuya Asano

Tetsuya Asano (Prefectura d'Ibaraki, Japó, 23 de febrer de 1967) és un exfutbolista japonès que va disputar 8 partits amb la selecció japonesa.

## Enllaços externs

* National Football Teams
* Japan National Football Team Database
# Flipside

Los Angeles Flipside Fanzine, més conegut com Flipside, va ser un fanzín publicat a Whittier i Pasadena de 1977 a 2002. Va fundar el seu propi segell discogràfic el 1978, Flipside Records, que va publicar discos de vinil i discos compactes.
Com a fanzín de punk estatunidenc, va fer una crònica de l'escena musical independent i underground. Flipside va evolucionar d'un fanzín fotocopiat a una revista amb impressió òfset i portades brillants.

## Història

Los Angeles Flipside Fanzine va ser llançat el 1977 a Whittier per cinc amics del Whittier High School, Pooch (Patrick DiPuccio), Larry Lash (Steven Shoemaker), Tory, X-8 (Sam Diaz) i l'editor Al Kowalewski. Els números inicials de la publicació es van produir mitjançant una fotocopiadora, amb l'objectiu modest de Kowalewski de vendre 1.000 exemplars per número. Va començar amb una petita distribució local en les botigues de discos de la zona de Los Angeles, i en dos anys la publicació ja es venia dotze estats americans i quatre països. Del 1979 al 1989, Flipside va ser copropietat i coeditat per «Hud Flipside», pseudònim de Holly Duval Cornell.
En el sisè aniversari de la revista, l'estiu de 1983, la tirada havia crescut fins als 6.500 exemplars per a Nord-amèrica, i una impressió addicional a Alemanya per a la distribució europea. Flipside va publicar un número especial en el 10è aniversari titulat «Los Angeles Flipside Fanzine Issue 54», que documentava els deu primers anys de punk rock des de 1977 fins a 1987 amb 224 pàgines d'entrevistes a grups.
Flipside va organitzar un festival a l'estil Burning Man al desert de Mojave de Califòrnia en un lloc conegut com a Jawbone Canyon durant diversos anys a mitjans de la dècada del 1990. Entre els convidats especials hi va haver Fugazi, The Offspring i Hawkwind.

## Referències

* ↑ Flipsice , Spring 1979, p. 8.
* ↑ Nunez, Carlos. «10 of the Best fLiPSiDE Fanzine Interviews» (en anglès americà). LA Weekly, 07-09-2018. [Consulta: 10 setembre 2023].
* ↑ Carlos "Cake" Nunez. «10 OF THE BEST FLIPSIDE FANZINE INTERVIEWS». LA Weekly, 18-09-2018.
* ↑ «Flipside Fanzine Staph: Those who worked on Los Angeles Flipside Fanzine 1979 to 1989». Hudley Flipside, May 11, 2013.
* ↑ Dunn, Kevin. Global Punk: Resistance and Rebellion in Everyday Life. Bloomsbury Publishing, 2016-05-15. ISBN 9781628926071.
* ↑ Flipside , 01-08-1979, p. 2.
* ↑ «Bio/CV». Hudley Flipside. Arxivat de l'original el August 12, 2014.
* ↑ «Interview with Hudley: Co-owner of Flipside Fanzine from 1979-1989» (en anglès americà). Razorcake, 01-09-2009. [Consulta: 10 setembre 2023].
* ↑ Flipside , Summer 1983, p. 2.
* ↑ Hudley Flipside. «Los Angeles Flipside Fanzine Issue 54 10 Year Anniversary issue». UCLA Center for Musical Humanities Curating Resistance, 10-02-2018.

## Bibliografia

* Hudley Flipside. Los Angeles Flipside Fanzine # 54 Ten Year Anniversary Issue, 2018-09-18. ISBN 9781691716999.

## Enllaços externs

* Flipside a l'Internet Archive
# Blue Ridge

«Blue Ridge» té aquests significats:
* Blue Ridge (Alabama), concentració de població designada pel cens dels Estats Units a l'estat d'Alabama
* Blue Ridge (Geòrgia), població dels Estats Units a l'estat de Geòrgia.
* Blue Ridge (Texas), població dels Estats Units a l'estat de Texas.
* Blue Ridge (Virgínia), concentració de població designada pel cens dels Estats Units a l'estat de Virgínia.
* Blue Ridge Manor, població dels Estats Units a l'estat de Kentucky.
* Muntanyes Blue Ridge, secció dels Apalatxes.
# Blue Ridge (Geòrgia)

Blue Ridge és una població dels Estats Units a l'estat de Geòrgia. Segons el cens del 2000 tenia 1.210 habitants.

## Demografia

Segons el cens del 2000, Blue Ridge tenia 1.210 habitants, 553 habitatges, i 319 famílies. La densitat de població era de 215,3 habitants per km².
Dels 553 habitatges en un 25,1% hi vivien nens de menys de 18 anys, en un 38,9% hi vivien parelles casades, en un 15,9% dones solteres, i en un 42,3% no eren unitats familiars. En el 38,2% dels habitatges hi vivien persones soles el 19,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,81.
Per edats la població es repartia de la següent manera: un 22,3% tenia menys de 18 anys, un 9,8% entre 18 i 24, un 23,9% entre 25 i 44, un 25,2% de 45 a 60 i un 18,8% 65 anys o més.
L'edat mediana era de 39 anys. Per cada 100 dones de 18 o més anys hi havia 80,8 homes.
La renda mediana per habitatge era de 28.214 $ i la renda mediana per família de 35.259 $. Els homes tenien una renda mediana de 25.859 $ mentre que les dones 17.941 $. La renda per capita de la població era de 16.149 $. Entorn del 13,7% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blue Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 19 agost 2010].
* ↑ «Geographic Comparison Table- Blue Ridge». American Fact Finder. Oficina del Cens dels Estats Units, 12-01-2010.
# Block party

Una block party, a la cultura dels Estats Units dels anys 70, era una festa pública d'un mateix barri al voltant d'una actuació musical. Moltes vegades s'hi tocava música, s'hi ballava i s'instal·laven llocs de menjar o activitats per a xiquets. Tradicionalment, es desenvolupaven sense demanar cap mena de permís.

## Etimologia

El nom prové del tipus de festa, que de vegades ocasiona el tancament de tot un block (illa urbana) al tràfic de vehicles.

## Història

S'ha dit que van tenir origen a la Primera Guerra Mundial en l'East Side de Nova York, quan tota una illa era acordonada per cantar cançons patriòtiques i portar a terme una desfilada en honor dels membres de l'illa d'edificis que havien anat a la guerra.
Les festes d'illa de veïns van guanyar popularitat als Estats Units durant la dècada de 1970. Aquestes festes eren normalment organitzades a l'exterior i l'electricitat per l'equip dels Disc jockeys era presa il·legalment de l'enllumenat urbà.

## Vegeu també

* Trobada LAN

## Referències

* ↑ "Block Parties", The Outlook, 16 d'octubre de 1918; consultat el 20 de setembre del 2008.
* ↑ Fiocco v. Carver, 234 NY 219 (1922)
# Bebia quieta

El Sepulcre de Bebia Quieta, o Baebiae Quietae, és una desapareguda construcció romana prop de la desembocadura del riu Serpis, al terme de Daimús. La construcció estava dedicada a una ciutadana romana amb bona posició social, de la gens de Baebia, bastant freqüent al País Valencià. Es coneix de l'existència del sepulcre gràcies als gravats del viatger i il·lustrador Alexandre de Laborde, qui va deixar tres magnífiques estampes de la construcció. Actualment hi ha dipositades algunes restes menors al Museu Arqueològic de Gandia. De l'estudi de les bases i plintons es podria extreure que la construcció data del segle II dC. Aquest tipus de construccions turriformes, amb diversos cossos, respondria a la finalitat de monument funerari.
La zona al voltant del desaparegut sepulcre, coneguda com a partida de Rafalcaïd, ha estat excavada amb motiu de la construcció de la carretera al port de Gandia. Les excavacions fan suposar un paper important d'un desembarcador d'època romana amb vinculacions al port de Dénia.
Altres construccions semblants són la Torre d'Hèrcules, a la Vila Joiosa i la Torre dels Escipions, a Tarragona.

## Referències

* ↑ Cortell Nicolau, Alfredo, Recerques del Museu d'Alcoi, n. 26. Las inscripciones romanas del MAGa (Museo Arqueológico de Gandía) (en castellà), 25/5/2016, p. 88-89. ISBN 1135-2663.
* ↑ Laborde, Alexanddre. Voyage pittoresque et historique de l'Espagne (en francès), 1806.
* ↑ Abad Casal, L; Bendala Galan, M «Los sepulcros romanos de Daimuz». Lucentum, 1985, pàg. 147-188.
* ↑ Abad Casal, Lorenzo; Bendala Galán, Manuel «Los sepulcros turriformes de Daimuz y Villajoyosa: dos monumentos romanos olvidados». Lucentum, 1985, pàg. 147-184.
* ↑ «Una gran villa descubierta en Gandia aporta más luz a la colonización romana del litoral entre València y Dénia» (en castellà). El Diario, 14-06-2019. [Consulta: 20 març 2021].
# Becard alablanc

El becard alablanc (Pachyramphus polychopterus) és un ocell de la família dels titírids (Tityridae). Es troba a l'Amèrica Central i l'Amèrica del Sud: des de Belize fins a l'Argentina. Els seus hàbitats inclouen matollars, pantans, manglars, boscos tropicals i subtropicals de frondoses humits de les terres baixes i de l'estatge montà, boscos tropicals i subtropicals de frondoses secs, cursos d'aigua, bé com plantacions i boscos molt degradats. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «becard alablanc». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 454. ISBN 978-84-16728-37-4.
* ↑ BirdLife International. «White-winged Becard. Pachyramphus polychopterus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Bosc Comunal d'Oleta

El Bosc Comunal d'Oleta és un bosc del terme comunal d'Oleta i Èvol, a la comarca del Conflent, de la Catalunya del Nord.
Està situat a la zona septentrional del terme, més al nord del poble d'Èvol. Està dividit en sis trams diferents; el més gran és el situat més al nord, on ocupa bona part del terme, d'est a oest i al nord i est de les Corts d'Avall. Inclou el Refugi de la Molina. Els altres quatre sectors són a l'oest i sud-oest del sector més gran; el més meridional es troba a tocar, al nord, de Tuïr d'Èvol.
El bosc està sotmès a una explotació gestionada per la comuna d'Oleta i Èvol, atès que el bosc és de propietat comunal. Té el codi F16312J dins de l'ONF (Office national des forêts).

## Referències

* ↑ El Bosc Comunal d'Oleta en els ortofotomapes de l'IGN

## Bibliografia

* Becat, Joan. «103 - Oleta i Èvol». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Oleta». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Bosc Comunal d'Oceja

El Bosc Comunal d'Oceja (oficialment en francès Forêt communale d'Osséja) és un bosc del terme comunal d'Oceja, a la comarca de l'Alta Cerdanya, de la Catalunya del Nord.
El bosc, de 10,75 km² està situat en el sector sud del terme comunal, en el seu sector més gran, i a l'est del poble d'Oceja en el sector minoritari.
El bosc està sotmès a una explotació gestionada per la comuna d'Oceja, atès que es bosc és propietat comunal. Té el codi F16290N dins de l'ONF (Office national des forêts).

## Referències

* ↑ El Bosc Comunal d'Oceja en els ortofotomapes de l'IGN
# Bosc de les Colladetes

El Bosc de les Colladetes és un bosc del Pallars Jussà situat a cavall dels termes municipals d'Abella de la Conca (Pallars Jussà), en territori del poble de Bóixols, i de Coll de Nargó (Alt Urgell), en territori de l'antic terme de Gavarra.
Està situat a l'extrem nord-oriental del terme municipal, al sud de Ca l'Astor i al nord-est de Cal Guitona, a l'esquerra del barranc de Ca l'Astor.

## Etimologia

El Bosc pren el nom del paratge en el qual es troba: les Colladetes. Es tracta, doncs, d'un topònim romànic modern de caràcter descriptiu.

## Referències

* ↑ «Bosc de les Colladetes». Gran Enciclopèdia Catalana. Barcelona: Grup Enciclopèdia Catalana.
# Bosquerola de Colima

La bosquerola de Colima (Leiothlypis crissalis) és un ocell de la família dels parúlids (Parulidae).

## Hàbitat i distribució

Habita zones amb arbusts des del sud-oest de Texas fins Mèxic central.

## Referències

* ↑ «Bosquerola de Colima». Cercaterm. TERMCAT, Centre de Terminologia. Rev. 20/03/2022(català)
# Buck

Buck és una pel·lícula documental estatunidenca de Cindy Meehl estrenada el 2011 sobre la vida de Buck Brannaman, «l'home que xiuxiuejava als cavalls»...

## Argument

Buck explora la vida de Buck Brannaman des de la seva d'infantesa amb un pare abusiu fins al seu èxit domant cavalls. Brannaman va treballar a la pel·lícula The Horse Whisperer com el cap assessor equí. Ensenya la gent a comunicar-se amb els seus cavalls a través de lideratge i sensibilitat, no del càstig.
El documental segueix Brannaman a unes quantes aturades en el seu circuit normal, 40 setmanes l'any de ranxos on dona sessions de "relació natural amb els cavalls". Passa la major part de l'any a la carretera, separat de la seva dona i filles. Al llarg del camí, ens assabentem de la seva infantesa incloent-hi la seva fama com a artista infantil de trucs de corda, els cops que ell i el seu germà van suportar de mans del seu pare, com un entrenador de futbol el va ajudar a alliberar-lo del seu pare després de veure les marques de cops a l'esquena i cames, i vida amb els Shirleys, els seus pares d'acollida.

## Repartiment

En els seus propis papers :
* Buck Brannaman: ell mateix
* Robert Redford: ell mateix

## Premis

* 2011: Premi del públic (secció Documentals) al festival de Cinema de Sundance;
* 2011: Premi del públic al Full Frame Documentary Film Festival.

## Rebuda de la crítica

Buck va rebre crítiques positives. El portal Rotten Tomatoes recull que un 87% dels 78 crítics han donat una opinió positiva sobre la pel·lícula, amb una mitjana de 7,7/10 El portal Metacritic dona una nota de 76 sobre 100 indicant crítiques positives

## Referències

* ↑ Rotten Tomatoes. Buck (2011) (en anglès). Rotten Tomatoes.
* ↑ Metacritic. Buck (en anglès). Metacritic.

## Enllaços externs

* Buck - Lloc web oficial
Viccionari
# Bisellium

Bisellium era una cadira romana.
El seu nom vol dir 'doble cadira' (bi sella), i que permetia asseure's a dues persones al temps; dues bisellia amb guarniment de bronze es van trobar a Pompeia. El dret d'usar aquesta cadira en públic era concedit a algunes persones distingides de Roma com a marca d'honor; també es van donar alguns casos a les províncies, però en aquestes, els casos documentats són relativament pocs.

## Referències

* ↑ «Definition of bisellium | Dictionary.com» (en anglès). [Consulta: 10 octubre 2020].
* ↑ Bisellium The Free Dictionary
# Burgess (Carolina del Sud)

Burgess és una població dels Estats Units a l'estat de Carolina del Sud. Segons el cens del 2000 tenia 10.000 habitants.

## Demografia

Segons el cens del 2000, Burgess tenia 350 habitants. La densitat de població era de 54 habitants/km².
Cap de les famílies estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Burgess». American Fact Finder. Oficina del Cens dels Estats Units, 12-01-2010.
# Burgh

Un Burgh representa una entitat corporativa autònoma, normalment, un poble, i ha estat usat a Escòcia des del segle xii. Avui en dia, el reconeixement de Burgh té poc més que valor cerimonial.
El Royal burgh és un tipus de burgh.
# Bufo asper

Bufo asper és una espècie d'amfibi que viu al sud-est d'Àsia.
Està amenaçada d'extinció per la pèrdua del seu hàbitat natural.

## Referències

* Inger et al (2004). Bufo asper. Llista Vermella de la UICN, Unió Internacional per a la Conservació de la Natura, 2006. Consultat el 14 d'abril del 2008 (en anglès).
# Buochs

Buochs és un municipi del cantó de Nidwalden (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Bíblia hebrea (desambiguació)

«Bíblia hebrea» té aquests significats:
* Tanakh, acrònim que identifica la Bíblia jueva, i coincideix en gran part amb l'Antic Testament cristià
* Biblia hebraica, Sagrada Escriptura del judaisme editada per Rudolf Kittel l'any 1905
# Bíblia de família

Una Bíblia de família és una Bíblia transmesa per una família, amb cada generació successiva registrant informació sobre la història de la família en el seu interior. En general, aquesta informació inclou naixements, defuncions, baptismes, confirmacions i matrimonis. Altres coses, com cartes, retalls de premsa, i fotografies, també es poden trobar en una Bíblia familiar. En el Regne Unit van ser comuns durant l'època victoriana, i també ho van ser en els Estats Units, Austràlia, i Nova Zelanda. Sovint es fan servir com a fonts de recerca genealògica.

## Referències

* ↑ www.exploregenealogy.co.uk /